APSTIPRINĀTS

 Ļaudonas pagasta pirmsskolas izglītības iestādes “Brīnumdārzs”

Iestādes padomes 2019.gada 25.septembra sēdē,

Madonas novada Ļaudonas pagasta pirmsskolas izglītības iestāde „Brīnumdārzs’’

Iestādes padomes

Avotu iela 3, Ļaudonas pagasts, Madonas novads, LV-4862, tālr. 26425048,

e-pasts laudonapii@madona.lv

**IEKŠĒJJIE DOKUMENTI Nr. 27**

Madonas novada Ļaudonas pagastā

**IESTĀDES PADOMES REGLAMENTS**

*Izdots saskaņā ar Izglītības likuma 31. pantu*

**I.Vispārīgie jautājumi**

1. Reglaments nosaka Ļaudonas pagasta pirmsskolas izglītības iestādes ‘’Brīnumdārzs’’ Iestādes padomes (turpmāk – Padome) kā izglītības iestādes koleģiālas institūcijas uzdevumus, struktūru un darba organizāciju.

2. Padomes darbības tiesiskais pamats ir Izglītības likums, Ļaudonas pagasta pirmsskolas izglītības iestādes “ Brīnumdārzs” (turpmāk – Iestāde) Nolikums un Padomes reglaments, ko saskaņo ar Iestādes vadītāju.

**II. Padomes mērķis un kompetences**

3.Saskaņā ar Izglītības likuma 31.pantu padome īsteno šādas darbības:

3.1.sniedz priekšlikumus izglītības iestādes attīstībai;

3.2. piedalās izglītības procesa un tā rezultātu apspriešanā un sniedz priekšlikumus izglītības kvalitātes uzlabošanai izglītības iestādē;

3.3.sniedz priekšlikumus jautājumos par izglītojamo un izglītības iestādes darbinieku tiesībām un pienākumiem;.

3.4.sniedz izglītības iestādes vadītājam priekšlikumus par iestādes darba organizāciju, budžeta sadalījumu un izglītības programmu īstenošanu;

3.5.risina tās kompetencē esošus organizatoriskos, tai skaitā ar izglītības iestādes rīkotajiem pasākumiem saistītus jautājumus;

3.6.veicina izglītības iestādes sadarbību ar sabiedrību;

3.7. Par Padomes darbu un tās lēmumiem nepieciešamības gadījumā tiek informēts izglītības iestādes dibinātājs. Padome ir tiesīga pati lemt par lēmumiem, kuri tiek paziņoti izglītības iestādes dibinātājam.

**III. Padomes sastāvs**

4. Visiem Iestādes izglītojamo vecākiem un Iestādes darbiniekiem ir tiesības darboties un tikt ievēlētiem Padomē.

5. Padomes sastāvu ievēl katra mācību gada sākumā grupu sapulcē.

6. Padomes sastāvu veido:

6.1. Vismaz 2(divi) Iestādes izglītojamo vecāku pārstāvji no katras grupas;

6.2. Vismaz 3(trīs) pedagogi;

6.3. Var iekļaut iestādes vadītāju un izglītības iestādes dibinātāja pārstāvjus.

7. Vecāku pārstāvji padomē ir vairākumā. Vecāku pārstāvjus ar vienkāršu balsu vairākumu ievēl izglītības iestādes grupu vecāku sapulcēs, nodrošinot nepieciešamo pārstāvju skaitu padomē. Izglītības iestādes darbinieku nevar deleģēt padomē kā vecāku pārstāvi

8.Padomi vada Padomes priekšsēdētājs, kuram ir vietnieks. Padomes priekšsēdētāju un vietnieku ievēl Padomes sēdē no Padomē ievēlēto Iestādes izglītojamo vecāku pārstāvju vidus.

9.Padomes priekšsēdētājs:

 9.1. organizē Padomes darbu saskaņā ar Padomes apstiprinātu darba plānu;

9.2. apstiprina Padomes sēžu darba kārtību, sasauc un vada Padomes sēdes;

9.3. izsaka priekšlikumus Iestādes attīstībai;

9.4. sniedz pārskatu Iestādes izglītojamo vecāku sapulcēs par Padomes darbu; 9.5. ir tiesīgs pieprasīt un saņemt no Iestādes vadītāja un pašvaldības ar Iestādes darbību saistītus dokumentus un informāciju;

9.6. ir tiesīgs pieprasīt Iestādes vadītājam un pašvaldībai sniegt pārskatu vai informāciju par Iestādes darbības jautājumiem.

10.Padomes locekļi:

10.1.nodrošina informācijas apmaiņu starp Padomi un Iestādes izglītojamo vecākiem, kā arī sniedz papildus paskaidrojumus par Padomes lēmumiem;

10.2.virza Iestādes savas izglītojamo grupas vecāku sapulcēs apstiprinātus priekšlikumus izskatīšanai Padomes sapulcēs;

10.3.aktīvi palīdz Padomes priekšsēdētājam un vietniekam Padomes sēdēs nolemto jautājumu īstenošanu.

**IV. Padomes darba organizācija**

11.Padomes sēdes tiek sasauktas pēc nepieciešamības (bet ne retāk kā 2 reizes mācību gada laikā)

12.Padome ir lemttiesīga, ja tajā piedalās vismaz viens katras grupas pārstāvis un padomes vadītājs vai viņa vietnieks.

13. Ja padomes pārstāvis neierodas uz padomes sēdi vismaz 2 reizes, padomes sēdē tiek lemts jautājums par attiecīgā pārstāvja izslēgšanu no padomes un jauna attiecīgās grupas pārstāvja ievēlēšanu padomē.

14. Padomes sēdes ir atklātas. Informācijas sniegšanai padomes darbā var tikt pieaicināti savas jomas speciālisti viedokļa sniegšanai, lai pēc iespējas pilnvērtīgāk un efektīvāk veiktu padomes kompetencē esošo jautājumu risināšanu.

15. Padomes sēdes tiek protokolētas. Padomes lēmumi tiek fiksēti protokolā lēmuma formā. Padomes sekretārs noformē sēdes protokolu un atbild par ierakstu pareizību tajā.

16. Padomes sēdes protokolā atspoguļo, kuri padomes locekļi un citas pieaicinātās personas ir piedalījušies sēdē.

17. Padomes sēdes protokolu paraksta padomes vadītājs vai padomes vadītāja vietnieks padomes vadītāja prombūtnes laikā.

18. Padomes sēžu protokoli ir publiski pieejami.

19. Padomes sēžu sasaukšanai, lēmumu paziņošanai, informācijas pieejamībai un jebkāda cita veida efektīvas komunikācijas nodrošināšanai padomes darbā izmanto dažādus izglītības iestādei pieejamos komunikatīvos kanālus (informācija uz e-pastiem, tālruņa vai privāta saruna, izglītības iestādes mājaslapa, informācija pie ziņojumu dēļiem, sociālie mediji, regulāra anketēšana un viedokļu sistemātiska apkopošana, vecāku sūdzību, ieteikumu un problēmsituāciju apkopojums, vecāku sapulces, radošās darbnīcas ģimenēm, talkas, saliedēšanas un izklaides pasākumi utt., ko izglītības iestādē var iniciēt un organizēt gan izglītības iestādes, gan vecāku pārstāvji).

20. Komunikatīvie kanāli tiek variēti un kombinēti, lai jebkura aktivitāte būtu orientēta uz kopīgu pozitīvu ieguvumu un informāciju par plānoto pasākumu un par to norisi saņemtu visas ieinteresētās puses.

**V. Noslēguma jautājumi**

21. Grozījumus Padomes reglamentā veic pēc Padomes locekļu ierosinājuma.

 22. Par visiem grozījumiem Padomes reglamentā balso Padomes sēdē. Jebkuri grozījumi Padomes reglamentā tiek uzskatīti par saskaņotiem, ja par tiem apstiprinoši ir nobalsojuši vismaz puse Padomes locekļi.

23. Grozījumus Padomes reglamentā pēc to saskaņošanas Padomes sēdē apstiprina reglamentā un reglamenta jauno redakciju saskaņo ar Iestādes vadītāju.

24. Reglaments sastādīts divos eksemplāros un stājas spēkā ar 2019.gada 25.septembri.

Padomes priekšsēdētājs I. Kārkliņa

SASKAŅOTS

 Ļaudonas PII “Brīnumdārzs”

vadītāja I. Krasnova

25.09.2019.